ai4bharat/Pralekha huggingface dataset:
सामाजिक न्याय आणि सबलीकरण मंत्रालय
गटारात उतरून मानवी सफाई करण्याच्या पध्दतीला आळा घालण्यासाठी रोबोट 'बँडीकूट' तंत्रज्ञान
नवी दिल्ली, 9 ऑगस्ट 2023
बॅंडीकूट सारखी उत्पादने केवळ गटारांच्या मॅनहोलच्या तळाशी जमा होऊन अडकलेला कचरा आणि गाळ काढून टाकण्याचेच काम करत असून त्यांचा उपयोग मर्यादित आहे,त्यामुळे गटारांमध्ये गाळ साठण्याची आणि सांडपाणी बाहेर वाहण्याची समस्या निर्माण होते. त्यामुळे स्थानिक स्वराज्य संस्थांना योग्य मॅनहोल डी-ग्रिटिंग यंत्रे घेण्याचा सल्ला देण्यात आला आहे,जी यंत्रे मॅनहोलमध्ये प्रवेश न करता वापरता येतील आणि वेळोवेळी योग्यप्रकारे साफसफाई करता येईल.अशाप्रकारे इमर्जन्सी डी-ग्रिटिंग मॅनहोल्सच्या साफसफाईची गरज अधिक सोप्या प्रकारच्या मशीन्सचा अवलंब करून पूर्ण केली जाऊ शकते,जी सहजपणे स्थानिक स्तरावर तयार केली जाऊ शकतात, अधिक प्रमाणात नसेल तरी जवळजवळ तितकीच स्वच्छता करतील, समान पध्दतीने ज्यांचा वापर करता देईल, तसेच स्वच्छता कामगारांसाठी तितक्याच प्रतीची सुरक्षितता सुनिश्चित करतील.
शहरांना त्यांच्या मॅनहोल्स आणि गटारांच्या व्यवस्थापनासाठी साधी, किफायतशीर यांत्रिक उत्पादने वापरण्याचा सल्ला देण्यात आला आहे.
एमएस कायदा, 2013 च्या कलम 33 नुसार प्रत्येक स्थानिक प्राधिकरण आणि इतर एजन्सीने गटार आणि सेप्टिक टाक्यांच्या साफसफाईसाठी योग्य ती तांत्रिक उपकरणे वापरणे अपेक्षित आहे. सरकारनेही यासाठी आर्थिक सहाय्य, प्रोत्साहन आणि इतर माध्यमातून आधुनिक तंत्रज्ञानाच्या वापरास प्रोत्साहन दिले पाहिजे.
“मॅन्युअल स्कॅव्हेंजर्स म्हणून रोजगारावर बंदी घालणे आणि त्यांचे पुनर्वसन नियम, 2013 ” नुसार नियुक्ती करणाऱ्याने कर्मचाऱ्यांना सुरक्षा उपकरणे, साधने प्रदान करणे आणि नियमांमध्ये नमूद केल्यानुसार त्यांच्या सुरक्षिततेची खबरदारी सुनिश्चित करणे अनिवार्य आहे.
गृहनिर्माण आणि शहरी व्यवहार मंत्रालयाने गटार आणि सेप्टिक टाक्यांच्या साफसफाईसाठी मानक कार्यप्रणाली  जारी केली आहे. या व्यतिरिक्त, खालील गोष्टींची खात्री करण्यासाठी देशातील सर्व शहरी स्थानिक संस्थांमध्ये  नमस्ते योजना लागू केली जात आहे:-
- भारतात स्वच्छतेच्या कामात मृत्यूचे प्रमाण शून्यावर आणणे
- सर्व स्वच्छतेची कामे कुशल कामगारांद्वारे केली जातील,हे पहाणे
- कोणताही स्वच्छता कर्मचारी मानवी विष्ठेच्या थेट संपर्कात येत नाही,यांची काळजी घेणे
- नोंदणीकृत आणि कुशल स्वच्छता कामगारांकडून सेवा घेण्यासाठी स्वच्छता सेवा कामगारांमध्ये  जागरूकता वाढविणे
- यांत्रिक स्वच्छता सेवांचे सुरक्षित वितरण सुनिश्चित करण्यासाठी तत्काळ स्वच्छता प्रतिसाद केंद्र  मजबूत आणि सक्षम करणे.
- स्वच्छता कर्मचाऱ्यांना स्वच्छता उपक्रम चालविण्यासाठी सक्षम करणे आणि मशीनद्वारे साफसफाईच्या कार्याच्या यांत्रिकीकरणास प्रोत्साहन देणे.
ही योजना सीवर सेप्टिक टँक कामगारांना आयुष्यमान भारत पंतप्रधान जन आरोग्य योजना अंतर्गत व्यावसायिक प्रशिक्षण, सुरक्षा उपकरणे आणि आरोग्य विम्याचे संरक्षण देऊन यांत्रिक उपकरणांसह सुरक्षित स्वच्छता सुनिश्चित करते आणि त्यांच्या कामाला औपचारिक रीतीने सन्मान देते.
ही माहिती सामाजिक न्याय आणि सक्षमीकरण मंत्रालयाचे राज्यमंत्री श्री.रामदास आठवले यांनी आज राज्यसभेत लेखी उत्तरात दिली.
S.Patil/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
संरक्षण मंत्रालय
एअरो इंडिया 2019 चा समारोप
नवी दिल्ली, 24 फेब्रुवारी 2019
बंगळुरु मधल्या येलहांका हवाईदल तळावरील एअरो इंडिया 2019 चा आज समारोप झाला. यंदा एअरो इंडियाचे 12 वे वर्ष होते. या शो साठी लोकांनी मोठी गर्दी केली होती.
यावर्षीच्या शो ची वैशिष्ट्ये अशी होती:
- 600 हून अधिक भारतीय कंपन्या तसेच 200 परदेशी कंपन्यांचा सहभाग, आशियातील सर्वात मोठा एअर शो
- 28,398 चौरस मीटर परिसरात शो चे आयोजन
- संरक्षण मंत्रालयासह इतर मंत्रालयांतर्फे अनेक चर्चा सत्रांचे आयोजन
या शो चे पहिले तीन दिवस उद्योग क्षेत्रासाठी राखीव होते. या तीन दिवसात 2 लाखांहून अधिक जणांनी या शो ला भेट दिली. व्यापारा संदर्भात अनेक गोलमेज परिषदाही झाल्या.
भारतातील हवाई क्षेत्रातील विकास दर्शवण्यासाठी हा योग्य मंच होता. यावर्षी पहिल्यांदाच ड्रोन ऑलिम्पिक आयोजित करण्यात आले होते, ज्यात 58 प्रवेशिका आल्या. तीन दिवसांमध्ये स्टार्ट अप, तंत्रज्ञान आणि महिलांवर विशेष लक्ष केंद्रित करण्यात आले. संरक्षण मंत्री निर्मला सितारमण यांनी परदेशी कंपन्यांचे 13 आणि भारतीय कंपन्यांच्या 11 मुख्य कार्यकारी अधिकाऱ्यांसोबत या क्षेत्रातील विकासासंबंधित चर्चा केली. यावेळी 50 सामंजस्य करारही करण्यात आले.
भारतीय हवाई क्षेत्रातील महिलांचे योगदान अधोरेखित करणारा विशेष कार्यक्रम शनिवारी झाला. हवाई वाहतूक, विज्ञान आणि संशोधन क्षेत्रातल्या महिलांचा यावेळी सन्मान करण्यात आला. तसेच हवाई क्षेत्रातील महिलांच्या योगदानाचा सन्मान करण्यासाठी विशेष टपाल तिकीटही प्रकाशित करण्यात आले.
विविध प्रकारच्या विमानांच्या चित्तथरारक हवाई कसरतींनी उपस्थितांचे मन वेधून घेतले. कर्नाटकचे राज्यपाल वजूभाई गाला यांच्या उपस्थितीत शो चा समारोप झाला.
N.Sapre/J.Patankar/D. Rane
(Visitor Counter : 81
पंतप्रधान कार्यालय
पंतप्रधानांनी घेतली जागतिक मुष्टीयुध्द स्पर्धेतील विजयी महिला मुष्टीयोध्द्यांची भेट
नवी दिल्ली, 1 जून 2022
पंतप्रधान नरेंद्र मोदी यांनी आज जागतिक मुष्टीयुध्द स्पर्धेतील विजयी मुष्टीयोध्दा महिला निखत जरीन, मनीषा मौन आणि परवीन हुडा यांची भेट घेतली.
आपल्या ट्विटरसंदेशात पंतप्रधान म्हणाले:
"महिला जागतिक बॉक्सिंग चॅम्पियनशिपमध्ये भारताला विजय मिळवून देणाऱ्या मुष्टीयोध्दा निखत जरीन, मनीषा मौन आणि परवीन हुडा यांना भेटून मला आनंद झाला. आम्ही त्यांच्या खेळाबद्दलची आवडीचे आणि त्यापलीकडील जीवन प्रवासाविषयी संभाषण केले आहे. त्यांच्या भविष्यातील विजयासाठी शुभेच्छा."
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
जपान - भारत सागरी द्विपक्षीय सराव- 2022
भारतीय नौदलातर्फे आयोजित, भारत आणि जपान यांच्यातील सागरी सराव 2022  च्या सहाव्या सत्राला बंगालच्या उपसागरात 11 सप्टेंबर 2022 रोजी सुरूवात झाली.
जपान सागरी स्वसंरक्षण दलाच्या  जहाजांचे नेतृत्व, रियर अॅडमिरल हिराता तोशियुकी, कमांडर एस्कॉर्ट फ्लोटिला फोर करत आहेत तर भारतीय नौदलाच्या जहाजांचे नेतृत्व, नौदलाच्या पूर्व ताफ्याचे फ्लॅग ऑफिसर कमांडिंग, रियर अॅडमिरल संजय भल्ला करत आहेत.
जेएमएसडीएफच्या इझुमोचे या हेलिकॉप्टर वाहक जहाजाचे आणि ताकानामी या मार्गदर्शित क्षेपणास्त्र विनाशिकेचे बंगालच्या उपसागरात आगमन झाल्यानंतर भारतीय नौदलाच्या जहाजांनी त्यांचे स्वागत केले. स्वदेशी बनावटीच्या तीन भारतीय युद्धनौका या सरावात सहभागी होत असून त्यात सह्याद्री या रोल स्टेल्थ युद्धनौकेसह कडमॅट आणि कवरत्ती या पाणबुडी रोधक युद्धनौकांचा समावेश आहे. त्याशिवाय रणविजय हे मार्गदर्शित क्षेपणास्त्र विनाशक, ज्योती हा फ्लीट टँकर, सुकन्या ही सागरी गस्ती नौका, पाणबुड्या, मिग 29 के लढाऊ विमान, लांब पल्ल्याचे सागरी गस्ती विमान तसेच जहाजावरील हेलिकॉप्टर्ससुद्धा या सरावात सहभागी होणार आहेत.
JIMEX 22 अंतर्गत सागरी सराव आणि विशाखापट्टणम येथील बंदरावरील सराव अशा दोन टप्प्यांमध्ये सराव होणार आहे.
जपानमध्ये 2012 साली सुरू झालेल्या JIMEX च्या 10 व्या वर्धापनदिनानिमित्त या सत्राचे आयोजन करण्यात आले आहे. त्याचबरोबर भारत आणि जपान यांच्यातील राजनैतिक संबंधांच्या स्थापनेच्या 70 व्या वर्धापन दिनाचेही औचित्य आहे. JIMEX 22 अंतर्गत समुद्रातील, समुद्रावरच्या आणि आकाशातील खडतर सरावांच्या माध्यमातून दोन्ही देशांच्या सागरी दलांमधील परस्पर समन्वय वाढण्यास मदत होईल.
पंतप्रधान कार्यालय
श्री श्यामजी कृष्ण वर्मा यांच्या पुण्यतिथीच्या निमित्ताने पंतप्रधानांनी त्यांना वाहिली आदरांजली
पंतप्रधान नरेंद्र मोदी यांनी श्री श्यामजी कृष्ण वर्मा यांना त्यांच्या पुण्यतिथीच्या निमित्ताने आदरांजली वाहिली आहे.
आपल्या ट्विटर संदेशात पंतप्रधान म्हणाले:
"श्री श्यामजी कृष्ण वर्मा यांना त्यांच्या पुण्यतिथीनिमित्त मी आदरांजली अर्पण करतो. एक निष्ठावंत राष्ट्रवादी आणि धाडसी व्यक्तिमत्त्व, असलेले श्यामजी कृष्ण वर्मा अन्याय आणि वसाहतवादी राजवटीविरुद्ध भारताच्या लढ्यात अग्रेसर होते. त्यांच्या आदर्शांनी प्रेरित होऊन आम्ही आमच्या महान राष्ट्रातील जनतेसाठी काम करत राहू."
संरक्षण मंत्रालय
पी एम केअर्स फंड अंतर्गत डीआरडीओ येत्या तीन महिन्यांत देशात 500 वैद्यकीय ऑक्सिजन निर्मिती विभाग सुरु करणार
नवी दिल्ली, 28 एप्रिल 2021
डीआरडीओ म्हणजेच संरक्षण संशोधन आणि विकास संघटना, पीएम केअर्स फंड अंतर्गत, कोविड-19 रुग्णांसाठी वैद्यकीय ऑक्सिजननिर्मिती करणारे प्लांट उभारणार आहे. भारताची हलक्या वजनाची लढावू जहाजे तेजस साठी विमानात नेता येईल असा ऑक्सिजन निर्माण करण्याचे तंत्रज्ञान डीआरडीओच्या DEBEL या विभागाने विकसित केले होते. त्याच तंत्रज्ञानाचा वापर या प्लांटसाठीही केला जाणार आहे. या प्लांटमध्ये प्रति मिनिट 1000 लिटर ऑक्सिजन तयार करण्याची क्षमता आहे. या व्यवस्थेमुळे, पाच लिटर प्रती मिनिट या वेगाने 190 रूग्णांना दिवसभर ऑक्सिजन पुरवला जाऊ शकतो तसेच, 195 सिलेंडर देखील भरले जाऊ शकतात.
या तंत्रज्ञानाचे हस्तांतरण बंगळूरूच्या मेसर्स टाटा ऍडव्हान्स्ड सिस्टिम्स आणि कोयंबतूरच्या मेसर्स ट्रायडन्ट न्यूमेटिक प्रायव्हेट लिमिटेडला करण्यात आले आहे. या दोन्ही कंपन्या देशभरातल्या विविध रुग्णालयांमध्ये 380 ऑक्सिजन निर्मिती प्लांट उभारणार आहेत. या व्यतिरिक्त 500 LPM क्षमतेचे 120 प्लांट्स सीएसआयआर च्या अखत्यारीतील भारतीय पेट्रोलियम संस्था तयार करणार आहे.
आरोग्य सुविधा केंद्रात तसेच कोविड रुग्णालयांमध्ये सध्या वैद्यकीय ऑक्सिजनची उपलब्धता अत्यंत महत्वाची ठरते आहेत.या वैद्यकीय ऑक्सिजन प्लांटसाठी आवश्यक अशा या तंत्रज्ञानानुसार, 93±3% ऑक्सिजन तयार करण्याची क्षमता असून तो थेट रूग्णालयातील रुग्णांना दिला जाऊ शकतो किंवा ऑक्सिजन सिलेंडर्समध्ये भरला जाऊ शकतो. यासाठी बदलत्या दाबाशी समतोल राखणारे PSA तंत्रज्ञान वापरले जाणार आहे. तसेच वातावरणातल ऑक्सिजन थेट कढून घेणाऱ्या मोल्यूक्युलर सीव्ह तंत्रज्ञानाचा वापर केला जाणार आहे.
हे तंत्रज्ञान या महामारीच्या काळात, शहरी आणि ग्रामीण भागातील कोरोना रूग्णांपर्यंत थेट ऑक्सिजन पुरवठा करण्यास उपयुक्त ठरणार आहे. यातून रुग्णालयांना त्यांच्यासाठी आवश्यक असलेला प्राणवायू गरजेच्या वेळी मिळू शकेल.
या सर्व प्लांटची उभारणी झाल्यानंतर, रूग्णांलयांमध्येच ऑक्सिजन पुरवण्यासाठीची व्यवस्था असेल आणि दुर्गम तसेच ग्रामीण भागात त्याचा अधिक उपयोग होऊ शकेल. लष्कराच्या इशान्य आणि लेह -लदाख भागात, लष्कराने अशाप्रकारचे ऑक्सिजन प्लांट उभारले आहेत. हे प्लांट ISO 1008 नुसार आंतरराष्ट्रीय मानकांची पूर्तता करणारे आहे. दिल्ली आणि एनसीआर प्रदेशातील पाच प्रस्तावीत प्लांटची उभारण्याची तयारी सुरु झाली आहे.
डीआरडीओ ने 380 वैद्यकीय ऑक्सिजन केंद्रांची उभारणी करण्याचे काम सुरुही केले आहे. तसेच टाटा ऍडव्हान्स्ड सिस्टिम्स आणि ट्रायडन्ट न्यूमेटिक प्रायव्हेट लिमिटेडला 332 केंद्र विकसित करण्याची ऑर्डर देण्यात आली आहे. कोयंबतूर येथील कंपनी पीएमकेअर्स फंडमधून दर महिन्याला 125 प्लांट्स तयार करणार आहे.
डीआरडीओ च्या या प्रयत्नांचे संरक्षण मंत्री राजनाथ सिंह यांनी कौतुक केले आहे. मंत्रालयच्या संरक्षण आणि संधोधन विभागाचे अध्यक्ष डॉ सतीश रेड्डी यांनी डीआरडीओला तंत्रज्ञानाचा वापर करण्यासाठी सर्वतोपरी मदत देण्याचे आश्वासन दिले आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
पंतप्रधान कार्यालय
नेताजी सुभाषचंद्र बोस यांची 125वी जयंती साजरी करण्यासाठी इंडिया गेट येथे नेताजींचा एक भव्य पुतळा बसवण्यात येणार
या पुतळ्याचे काम पूर्ण होईपर्यंत याच जागेवर नेताजींचा एक हॉलोग्राम पुतळा असेल
पराक्रम दिवसाच्या निमित्ताने पंतप्रधानांच्या हस्ते इंडिया गेट येथे होणार हॉलोग्राम पुतळ्याचे अनावरण
पंतप्रधानांच्या हस्ते 2019 ते 2022 या वर्षासाठी आपदा प्रबंधन पुरस्कारांचे वितरण देखील होणार
नवी दिल्ली, 21 जानेवारी 2022
महान स्वातंत्र्यसेनानी नेताजी सुभाषचंद्र बोस यांच्या 125व्या जयंतीनिमित्त आणि वर्षभर चालणाऱ्या उत्सवांचा एक भाग म्हणून सरकारने इंडिया गेटवर नेताजी सुभाषचंद्र बोस यांचा भव्य पुतळा बसवण्याचा निर्णय घेतला आहे. हा पुतळा ग्रॅनाइटपासून बनवलेला असून स्वातंत्र्यलढ्यातील नेताजींच्या अतुलनीय योगदानाला अतिशय समर्पक अभिवादन ठरेल आणि त्यांच्याविषयीच्या देशाच्या कृतज्ञतेचे प्रतीक असेल. हा पुतळा तयार होईपर्यंत त्याच जागी नेताजींचा हॉलोग्राम पुतळा असेल. पंतप्रधान नरेंद्र मोदी 23 जानेवारी, 2022 रोजी संध्याकाळी सहा वाजता इंडिया गेट येथे नेताजींच्या हॉलोग्राम पुतळ्याचे अनावरण करतील. 30,000 लुमेन्सच्या 4के प्रोजेक्टरद्वारे हा हॉलोग्राम पुतळा दृश्यमान केला जाईल. या ठिकाणी एक अदृश्य, उच्च क्षमतेचा 90% पारदर्शक हॉलोग्राफिक पडदा अशा प्रकारे उभारण्यात आला आहे जो या ठिकाणी भेट देणाऱ्या अभ्यागतांना दिसणार नाही. यावर नेताजींची त्रिमितीय प्रतिमा प्रदर्शित केली जाईल. हा हॉलोग्राम पुतळा 28 फूट उंच आणि 6 फूट रुंद आहे. या कार्यक्रमाच्या वेळी पंतप्रधान 2019, 2020, 2021 आणि 2022 या वर्षांसाठी आपदा प्रबंधन पुरस्कारांचे देखील वितरण करतील. या कार्यक्रमात एकूण सात पुरस्कारांचे वितरण करण्यात येईल.
आपत्ती व्यवस्थापन क्षेत्रात अमूल्य योगदान देणाऱ्या आणि निःस्वार्थ सेवा करणाऱ्या व्यक्ती आणि संस्था यांच्या कार्याला ओळख मिळवून देण्यासाठी आणि त्यांचा सन्मान करण्यासाठी केंद्र सरकारने सुभाषचंद्र बोस आपदा प्रबंधन पुरस्कार सुरू केले आहेत. दरवर्षी 23 जानेवारी रोजी या पुरस्कारांची घोषणा करण्यात येते. संस्थेसाठी 51 लाख रुपये रोख आणि प्रमाणपत्र आणि व्यक्तीसाठी पाच लाख रुपये आणि प्रमाणपत्र असे या पुरस्काराचे स्वरुप आहे.
स्वातंत्र्यसैनिकांचा यथोचित सन्मान करण्याचा पंतप्रधानांचा सातत्याने प्रयत्न राहिला आहे. यामध्ये महान स्वातंत्र्यसेनानी आणि दूरदृष्टी असलेले नेते सुभाषचंद्र बोस यांच्यावर विशेष भर आहे. या संदर्भात अनेक पावले उचलण्यात आली असून त्यामध्ये दरवर्षी त्यांची जयंती पराक्रम दिवस म्हणून साजरा करण्याच्या घोषणेचा समावेश आहे. याच भावनेने यंदा प्रजासत्ताक दिन सोहळा साजरा करण्याची सुरुवात एक दिवस आधी 23 जानेवारीपासून होणार आहे.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
दूरसंचार आणि माहिती तंत्रज्ञान मंत्रालय
पेंशन अदालत
नागपूर, 17 फेब्रुवारी 2022
मुख्य पोस्टमास्टर जनरल, महाराष्ट्र सर्कल, मुंबई द्वारे टपाल विभागाच्या निवृत्तीवेतनधारकसाठी/ कुटुंब निवृत्तीवेतनधारकसाठी 50 वी पेंशन अदालत दिनांक 23.03.2022 रोजी दुपारी 3.00 वाजता मुख्य पोस्टमास्टर जनरलचे कार्यालय , महाराष्ट्र सर्कल, मुंबई येथे आयोजित केली आहे.
निवृत्तीवेतनधारकांच्या लाभाशी संबंधित तक्रारी, जे टपाल विभागातून निवृत्त झाले आहेत/ ज्यांची सेवेत असताना मृत्यू झालेली आहे, टपाल विभाग, महाराष्ट्र आणि गोवा राज्यांचे निववृत्तीधारक ज्यांचे 3 महिन्याच्या आत पूर्तता झालेली नाही अशा प्रकरणांचा डाक पेंशन अदालत मधे विचार केला जाईल.
कोविड-19 महामारीच्या उद्भवलेल्या परिस्थितीमुळे पेंशन अदालतला प्रत्यक्ष उपस्थित राहणे टाळावे.
पेंशन अदालत मधे पुर्णपणे कायदेशीर मुद्द्यासह प्रकरणे ई. वारसा प्रमाणपत्र, कल्पित पेंशन, तीबीओपि/एमएसीपी पदोन्नती, वेतनश्रेणी वाढविणे आणि धोरणात्मक बाबींसह शिस्तभंगाच्या आणि डी .पी.सी. च्या पुनरावलोकनासाठी प्रलंबित प्रकरनांचा विचार केला जाणार नाही.
निवृत्तीवेतनधारक खाली दिलेल्या प्रपत्रामध्ये आपले अर्जाचे तिप्पट प्रती वरिष्ठ लेखा अधिकारी/ सचिव, पेंशन अदालत, मुख्य पोस्टमास्टर जनरल कार्यालय, महाराष्ट्र सर्कल, मुंबई जीपीओ भवन, दूसरा मजला, मुंबई -400 001 ला 23.02.2022 रोजी किंवा यापूर्वी वैयक्तिक रूपाने पाठवू शकता. 23.02.2022 च्या नंतर मिळालेल्या अर्जावर पेंशन अदालतमध्ये विचार करण्यात येणार नाही.
पुढे, पोस्टमास्टर जनरल नागपुर क्षेत्र नागपुर-440010 द्वारा दिनांक 10.03.200 ला 11.00 वाजता, पोस्टमास्टर जनरल नागपुर यांचे कार्यालय, डाक सदन, पहिला माळा, शंकरनगर डाकघर बिल्डिंग नागपुर -440010 ईथे पेंशन अदालतचे आयोजन करण्यात आले आहे. निवृत्तीवेतनधारक खाली दिलेल्या प्रपत्रामध्ये आपले अर्ज, पोस्टमास्टर जनरल नागपुर क्षेत्र नागपुर-440010 ला 04.03.200 रोजी किंवा यापूर्वी पाठवू शकतात. 04.03.2022 च्या नंतर मिळालेल्या अर्जावर पेंशन अदालतमध्ये विचार करण्यात येणार नाही.
भारतीय डाक विभाग
डाक पेंशन अदालतच्या अर्जाचा फॉर्म
|
|
अनुक्रमांक
|
|
विषय
|
|
वैयक्तिक/ निवृत्तीवेतनधारक अन्वेये भरण्यात येणारे तपशील
|
|
1
|
|
निवृत्ती/मृत्युच्यावेळी पादनामसह निवृत्तीवेतनधारकाचे नाव
|
|
|
|
2
|
|
कार्यालयाचे नाव जिथून निवृत्त झाले आहेत आणि निवृत्तीची तारीख
|
|
|
|
3
|
|
पीपीओ
|
|
|
|
4
|
|
पोस्ट ऑफिसचे नाव जिथे पेंशन घेतली जात आहे
|
|
|
|
5
|
|
निवृत्तीवेतनधारकाचा पोस्टाचा पत्ता 
|
|
|
|
6
|
|
थोडक्यात तक्रार 
|
|
|
|
7
|
|
व्यक्ति / निवृत्तीवेतनधारकाची सही आणि दिनांक
|
|
PIB Nagpur/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
गृह मंत्रालय
बेकायदेशीररित्या राहणारे रोहिंग्या
नवी दिल्ली, 17 ऑगस्ट 2022
बेकायदेशीररित्या राहणाऱ्या परदेशी रोहिंग्याबाबत काही माध्यमांनी दिलेल्या बातम्यांच्या संदर्भात स्पष्ट करण्यात येत आहे की गृह मंत्रालयाने नवी दिल्लीतील बकरवाला येथे बेकायदेशीररित्या राहणाऱ्या रोहिंग्या स्थलांतरितांना आर्थिकदृष्ट्या दुर्बल गटासाठीच्या  सदनिका देण्याबाबत कोणतेही निर्देश दिलेले नाहीत. दिल्ली सरकारने रोहिंग्यांना अन्य ठिकाणी हलवण्याचा प्रस्ताव दिला आहे. दिल्लीत बेकायदेशीररित्या राहणाऱ्या रोहिंग्यांना त्यांच्या देशात परत पाठ्वण्याबाबतचा मुद्दा गृह मंत्रालयाने परराष्ट्र मंत्रालयाच्या माध्यमातून संबंधित देशाला कळवला आहे , त्यामुळे रोहिंग्यांना ते सध्या राहत असलेल्या कांचन कुंज, मदनपूर खादर इथे राहू द्यावे असे निर्देश गृह मंत्रालयाने दिल्ली सरकारला दिले आहेत.
बेकायदेशीररित्या राहणाऱ्या परदेशी लोकांना कायद्यानुसार हद्दपार होईपर्यंत डिटेंशन सेंटरमध्ये स्थानबद्ध केले जाते. दिल्ली सरकारने त्यांचे सध्याचे ठिकाण डिटेन्शन सेंटर म्हणून घोषित केलेले नाही. त्यांनी तत्काळ ते घोषित करावे असे निर्देश देण्यात आले आहे.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
ग्रामीण विकास मंत्रालय
राष्ट्रीय पंचायती राज दिवस कार्यक्रमात 24 एप्रिल 2023 रोजी पंतप्रधानांच्या हस्ते समावेशक विकास मोहिमेचा प्रारंभ होणार
ग्रामीण विकास मंत्रालयाच्या स्वातंत्र्याचा अमृत महोत्सव- समावेशक विकास या संकल्पने अंतर्गत पंतप्रधान नरेंद्र मोदी करणार नऊ मोहिमांचा शुभारंभ
नवी दिल्ली, 21 एप्रिल 2023
स्वातंत्र्याच्या अमृत महोत्सवाचा एक भाग म्हणून समावेशक विकास या संकल्पने अंतर्गत 24 एप्रिल 2023 रोजी मध्य प्रदेशात रेवा येथे राष्ट्रीय पंचायती राज दिवस कार्यक्रमात पंतप्रधान या नऊ मोहिमांचा शुभारंभ करणार आहेत. याच दिवशी पंतप्रधान “ समावेशी विकास” या वेबसाईट आणि मोबाईल ऍपचा देखील प्रारंभ करणार आहेत.
देशामध्ये ऑगस्ट 2023 पर्यंत स्वातंत्र्याचा अमृत महोत्सव साजरा करण्यात येत आहे. राज्य सरकारे आणि विशेष करून सामान्य जनतेला सहभागी करून सरकारकडून विविध संकल्पनांतर्गत अनेक कार्यक्रम/ मोहिमा आयोजित करण्यात येत आहेत. समावेशक विकास ही एकेएएम अंतर्गत यापैकीच एक संकल्पना आहे. यासाठी ग्रामीण विकास मंत्रालयाकडे मुख्य जबाबदारी असून इतर चार मंत्रालये/ विभाग त्याला पाठबळ देत आहेत. या संकल्पने अंतर्गत असलेल्या नऊ मोहिमांपैकी मुख्यत्वे  प्रधानमंत्री आवास योजना ग्रामीण अंतर्गत समग्र आवास,  जिल्हा स्तरावर आर्थिक साक्षरता,  ग्रामपंचायत पातळीवर डिजिटल व्यवहारांना प्रोत्साहन आणि  बचत गटांच्या जाळ्यामध्ये पात्र ग्रामीण महिलांचे सामाजिक एकत्रिकरण,  महात्मा गांधी राष्ट्रीय ग्रामीण रोजगार योजना कायदा अंतर्गत नद्यांच्या काठावर वृक्षारोपण मोहीम या पाच मोहिमा ग्रामीण विकास मंत्रालयांतर्गत आहेत.
 आरोग्य आणि कुटुंब कल्याण मंत्रालयांतर्गत ‘स्वस्थ महिला- समृद्ध समाज’,  पशुसंवर्धन आणि दुग्धविकास मंत्रालयांतर्गत पशुधन जागृती अभियान आकांक्षी जिल्ह्यात व्यापक जागृती मोहीम,  पंचायती राज मंत्रालयांतर्गत स्वामित्व, मेरी संपत्ती, मेरा हक आणि  कृषी आणि शेतकरी कल्याण मंत्रालयांतर्गत महिला बचत गटांसोबत नैसर्गिक शेती मोहीम या इतर चार मोहिमांचे नेतृत्व भागीदार मंत्रालये करत आहेत.
समावेशक विकास संकल्पने अंतर्गत निवड झालेल्या मोहिमांचा भर उच्च प्रभाव मूल्य आणि उच्च लोकसहभाग क्षमतेवर आहे. या मोहिमांच्या लाभार्थ्यांपर्यंत 100 टक्के पोहोच सुनिश्चित करणाऱ्या ‘ संपूर्ण समाज’ हा दृष्टीकोन ठेवण्याच्या दृष्टीने या मोहिमा तयार करण्यात आल्या आहेत. या संपूर्ण मोहिमेला “ समावेशी विकास” हे नाव देण्यात आले आहे. “अभिसरण” आणि “तळातल्या व्यक्तीपर्यंत पोहोचणे” या संकल्पनांमध्ये याची मुळे असून रोजगार निर्मिती, आरोग्य, सामाजिक समावेशन, सामाजिक सुरक्षा आणि उपजीविका निर्मिती यावर भर देत प्रत्येक सहभागी मंत्रालये/ विभागाद्वारे सर्व राज्ये/ केंद्रशासित प्रदेश, जिल्हे आणि ग्राम पंचायती यांच्या लक्ष्यित हस्तक्षेपाचे उद्दिष्ट निर्धारित करण्यात आले आहे.
या मोहिमांची माहिती संकलित करण्याच्या आणि त्यांच्या प्रगतीवर देखरेख करण्याच्या दृष्टीने “https://akam-samveshivikaas.nic.in” ही वेबसाईट तयार करण्यात आली असून 24 एप्रिल 2023 रोजी राष्ट्रीय पंचायती दिवसाच्या निमित्ताने मध्य प्रदेशात रेवा येथे होणाऱ्या कार्यक्रमात पंतप्रधानांच्या हस्ते ती सुरू करण्यात येणार आहे.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
पंतप्रधान कार्यालय
सीमा सुरक्षा दलाच्या स्थापना दिनानिमित्त पंतप्रधानांनी बीएसएफच्या जवानांना दिल्या शुभेच्छा
सीमा सुरक्षा दलाच्या स्थापना दिनानिमित्त पंतप्रधानांनी बीएसएफच्या जवानांना आणि त्यांच्या कुटुंबियांना शुभेच्छा दिल्या आहेत.
ट्विटर वरील संदेशात पंतप्रधान म्हणाले, "सीमा सुरक्षा दलाच्या स्थापना दिनाच्या विशेष प्रसंगी सर्व @BSF_India जवानांना आणि त्यांच्या कुटुंबियांना खूप शुभेच्छा. सीमा सुरक्षा दलाने स्वत:ची एक पराक्रमी दल म्हणून ओळख निर्माण केली असून नैसर्गिक आपत्तीच्या काळात देशाचे संरक्षण आणि नागरिकांना मदत करण्याची त्यांची वचनबद्धता अटळ आहे. सीमा सुरक्षा दलाचा भारताला अभिमान वाटतो. ! "
S.Tupe/S.Kane/P.Kor
मंत्रिमंडळ
विजया, देना आणि बँक ऑफ बडोदा यांच्या विलीनीकरणाला मंत्रिमंडळाची मंजुरी, भारतीय बँकिंग व्यवस्थेत प्रथमच तीन प्रकारे विलीनीकरण
(नवी दिल्ली, 2 जानेवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने बँक ऑफ बडोदा, विजया बँक आणि देना बँकेच्या विलीनीकरणाला मंजुरी दिली असून बँक ऑफ बडोदा हस्तांतरी  बँक तर विजया बँक आणि देना बँक हस्तांतरक  बँका असतील.
भारतातील बॅंकांचे हे पहिलेच त्रिपक्षीय विलीनीकरण असेल. विलीनीकरणांनंतर ही बँक देशातील दुसऱ्या क्रमांकाची सर्वात मोठी सार्वजनिक क्षेत्रातील बँक बनेल.
विलीनीकरणामुळे जागतिक स्तरावर मजबूत स्पर्धात्मक बँक तयार करण्यास मदत मिळेल आणि मोठ्या प्रमाणावर समन्वय साधण्यास सक्षम होईल. परस्परांचे बँकिंग जाळे, कमी खर्चाच्या ठेवी आणि तीन बँकांच्या सहायक संस्थांचा लाभ मिळेल आणि ग्राहक आधार, बाजार पोहोच, परिचालन कार्यक्षमता, अनेक उत्पादने आणि सेवा तसेच ग्राहकांच्या एकत्रित प्रवेशासाठी एकत्रित अस्तित्व निर्माण करण्याच्या दृष्टीने महत्त्वपूर्ण सहकार्य करण्याची क्षमता यात आहे.
विलीनीकरण योजनेचे प्रमुख मुद्दे
- विजया बँक आणि देना बँक हस्तांतरणकर्ता बँक आहेत तर बँक ऑफ बडोदा हस्तांतरित बँक आहे.
- योजना 1.4.2019 पासून लागू होईल.
- योजना सुरु झाल्यानंतर हस्तांतरणकर्ता बँकांचे सर्व व्यवसाय हस्तांतरित बँकेला हस्तांतरित केले जातील आणि हस्तांतरित बँकेकडे सर्व व्यवसाय मालमत्ता, अधिकार, स्वामित्व, दावे,परवाने, मान्यता, अन्य विशेषाधिकार आणि सर्व संपत्ती, देणी, दायित्व असतील.
- हस्तांतरणकर्ता बँकेचे सर्व स्थायी आणि नियमित अधिकारी किंवा कर्मचारी हस्तांतरित बँकेत अधिकारी आणि कर्मचारी असतील. हस्तांतरित बँकेत त्यांच्या सेवांसाठी दिले जाणारे वेतन आणि भत्ते हस्तांतरणकर्ता बँकांच्या वेतन आणि भत्त्यांपेक्षा कमी आकर्षक नसतील.
- हस्तांतरित बँकांचे मंडळ हे सुनिश्चित करेल की हस्तांतरित होणाऱ्या कर्मचारी आणि अधिकाऱ्यांचे हित सुरक्षित असेल.
- हस्तांतरित बँक हस्तांतरणकर्ता बँकेच्या भागधारकांना समभाग अदला-बदली गुणोत्तरानुसार समभाग जारी करेल. यासंबंधी काही तक्रारी असतील तर त्या तज्ञ समितीच्या माध्यमातून मांडता येतील.
विलीनीकरणानंतर बँकांचे सामर्थ्य
विलीनीकरणानंतर बँक वाढत्या अर्थव्यवस्थेच्या कर्जविषयक गरजा पूर्ण करणे, आघात सहन करणे आणि संसाधन वाढवण्याची क्षमता पूर्ण करण्यात उत्तम प्रकारे सज्ज असेल. बँकेचा वाढता व्यवसाय आणि नफा, व्यापक उत्पादन, तंत्रज्ञानाचा अवलंब शक्य होईल आणि व्यापक पोहोचच्या माध्यमातून खर्च कमी होईल, जोखीम व्यवस्थापन सुधारेल आणि आर्थिक समावेशकता वाढीला लागेल.
विलीनीकरणामुळे जागतिक बँकांच्या तुलनेत मोठ्या बँकेची निर्मिती होईल इ भारतात आणि जगात स्पर्धा करायला सक्षम असेल.
वैयक्तिक बँकांचे सामर्थ्य उदा. कमी खर्चात कासा ठेवी मध्ये देना बँकेची पोहोच, विजया बँकेचा नफा आणि भांडवल उपलब्धता तसेच बँक ऑफ बडोदाची व्यापकता, जागतिक जाळे, संचालन क्षमता आणि व्यापक उत्पादने आणि सेवा देण्याबाबत लाभ होईल.
विलीनीकरणामुळे गुणवत्तेचे मोठे भांडार प्राप्त होईल आणि मोठा डाटाबेस मिळेल ज्याचा लाभ वेगाने डिजिटलाईज्ड होणाऱ्या बँकिंग प्रणालीत स्पर्धात्मक लाभ उठवण्यासाठी होईल.
जनतेला मजबूत नेटवर्कच्या माध्यमातून व्यापक बँकिंग सेवा उपलब्ध होतील आणि कर्ज सहजपणे उपलब्ध होईल.
B.Gokhale/S.Kane/P.Kor